Karl Olof Alfred "Olle" Bexell (14. kesäkuuta 1909 Luulaja – 6. tammikuuta 2003 Uppsala) oli ruotsalainen yleisurheilija, joka kilpaili kymmenottelussa. Hän edusti seuratasolla IFK Luulajaa ja IK Modea. Bexell voitti kultaa Pariisin EM-kisoista 1938 7214 pisteellään. Hän osallistui olympialaisiin kerran, Berliinissä 1936. Tuolloin Bexell sijoittui seitsemänneksi. Hän voitti kotimaansa mestaruuden neljästi vuosina 1935–1938.